VS002618
Datum: 2005-08-17T02:00:00.000+02:00
datum_sodbe_i_stopnje: 2014-08-26T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kože in njihove posledice
fischer: izredno hudi primeri
odskodnina: 196.000 EUR
opombe: II Ips 247/2015 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Po poklicu monter in serviser strojev in naprav.

## Škodni dogodek

Prometna nesreča - poškodovan je bil kot voznik motornega kolesa v trčenju z osebnim vozilom.

## Poškodba

Zlom z izpahom Th8, Th9, Th10, kompresijski zlom Th6 s paraplegijo, pretres možganov, zlom nosne kosti, rana na zapestju, udarnine in odrgnine na nosu, čelu, bradi, udarnina trebuha s hematomom jeter in udarnino žolčnika, udarnina pljuč, poškodba z izgubo 6 zob. Zdravljenje je bilo zaključeno 15.7.2007.

## Telesne bolečine

55.000 EUR Zelo hude telesne bolečine - 8 dni, hude telesne bolečine - 12 dni, srednje hude telesne bolečine - 21 dni, lahke in srednje hude telesne bolečine - 5 mesecev, občasne lahke telesne bolečine trpi še vedno.

#### Hospitalizacija

32 dni, 2 operaciji v splošni anesteziji.

#### Rehabilitacija

Rehabilitacija v IRSR - intenzivna fizioterapija (152 dni), rehabilitacija tudi doma in v zdravilišču (31 dni). Učenje samokateterizacije, učenje transferjev, sedenja, hoje in stoje ob opori.

#### Nevšečnosti med zdravljenjem

Intubacija in 4-dnevna umetna ventilacija, številne infuzijske tekočine in zdravila, prevezi, odstranjevanje šivov, osteosintetski material je ves čas povzočal tiščanje ob ležanju, zato ni mogel ležati na hrbtu. punkcije zaradi vnetja v predelu komolca, 5-6 mesečna nošnja tritočkovnega steznika, številni CT, RTG, urodinamske preiskave, RTG preiskave urotrakta, več mesecev stalni urinski kateter, praznjenje mehurja z intenzivnim intermitentnim kateteriziranjem, samokateterizacija 4x dnevno, jemanje odvajal, uporaba plenic zaradi inkontinence, do sanacije zobovja ni mogel uživati trde hrane.

## Strah

6.000 EUR Kratkotrajen, intenziven primarni strah - pred trčenjem; nato hud travmatski stres; dolgotrajen hud sekundarni strah v času zdravljenja, za izid zdravljenja, pred diagnostičnimi postopki in drugimi postopki zdravljenja - 2 meseca. Nato so se obdobja strahu krajšala, redčila in izgubljala na intenzivnosti (srednje hud in lažji strah) - trajal je približno 6 mesecev. Po končanem zdravljenju so se obdobja strahu pojavljala ob zdravstvenih zapletih. Sledile so občasne skrbi pred medicinskimi postopki.

## Zmanjšanje življenjske aktivnosti

120.000 EUR Zaradi poškodb je prišlo do zatrditve 7. - 10. prsnega vretenca, z znižanjem vretenc in manjšo skoliozo, od Th8 navzdol izpad senzibilitete, popoln motorični izpad obeh spodnjih udov in medenične muskulature z atrofijo in flakcidnostjo spodnjih udov, nevrogena disfunkcija črevesa in mehurja (inkontinenca), občasne pasaste bolečine v višini poškodbe hrbtenice in izbiti so zobje zgornje čeljusti. Trajno je vezan na invalidski voziček, zmore le kratkotrajno stojo ali hojo v opori oziroma v opornicah za ude. Vodo odvaja s pomočjo samokateterizacije ali v urinske kondome, blato pa s pomočjo odvajal v straniščno školjko, vendar zaradi inkontinence uporablja plenice. Možni so zapleti zaradi uroinfektov in preležanin. Oslabelost glasilk zaradi dolgotrajne intubacije (hripavost). Življenje je povsem spremenjeno; prej je delal v poklicu, na kmetiji (prideloval je zase in za prodajo) in v gozdu, hodil je v naravo. Zdaj ni več družaben in ima depresivna obdobja.

Prestani strah v obliki mor in strahu pred vožnjo se je manifestiral tudi na psihičnem področju, kar je bilo tudi upoštevano pri odmeri odškodnine zaradi ZŽA.

#### Opis invalidnosti

invalid I. kategorije.

## Skaženost

15.000 EUR Vidne posledice poškodb (atrofij, ohlapna pareza spodnjih udov, zaradi katere je vezan na invalidski voziček; 30 cm dolga brazgotina nad prsno hrbtenico. Ne upa si med neznane ljudi, saj ima občutek, da ga vsi gledajo.

---

OZ člen 179